# 4 KAZALCI POSLOVANJA

**1.)Kakšen je pomen kazalcev poslovanja?**

Pomen kazalcev poslovanja je:

-omogočajo pregled nad gospodarskim stanjem podjetja

-so številčni podatki (kvantitativni)- med seboj jih primerjamo

-prikazujejo stanje in razvoj podjetja (nazadovanje-razvoj, ali smo plačilno sposobni)

-so pomoč pri odločanju (kot za operativno in strateško raven)

-omogočajo pričakovanje načrtovanih in pričakovanih rezultatov (v letu 2004 se odločimo, da povečamo proizvodnjo za 3 %, na koncu leta pa pogledamo ali smo to dosegli)

**2.) Naštejte vrste kazalcev!**

Ločimo kazalce ki odražajo:

1. FINANČNO STABILNOST
2. GOSPODARSKI POLOŽAJ

**3.) Naštejte vrste kazalcev, ki odražajo finančno stabilnost!**

Kazalci, ki odražajo finančno stabilnost so:

-kazalci strukture premoženja in kapitala (naložbena intenzivnost, delež lastnega kapitala)

-kazalci plačilne sposobnosti (plačilna sposobnost, rok možne vrnitve tujega kapitala)

**4.) Naštejte vrste kazalcev, ki odražajo gospodarski položaj!**

Kazalci, ki odražajo gospodarski položaj so:

-kazalci uspešnosti (prihodki in stroški)

-kazalci rentabilnosti (rentabilnost lastnega kapitala, rentabilnost celotnega kapitala)

**5.) Kaj prikazujejo kazalci strukture premoženja in kapitala?**

Kazalci strukture in kapitala prikazujejo:

-kje je vezana večina premoženja (naložbe, terjatve, vetano v zalogah-najslabše)

-kolikšen je delež lastnega oz. tujega kapitala

-v kolikšnem obsegu je dolgoročno premoženje financirano z dolgoročnim kapitalom

**6.) Kaj je plačilna sposobnost?**

Plačilna sposobnost je sposobnost podjetja, da izpolni svoje plačilne obveznosti do njihove dospelosti.

**7.) Kakšni so pomiselki glede uporabe kazalcev poslovanja?**

Pomiselki glede uporabe kazalcev poslovanja so:

1.)Kazalci nimajo izrazne moči brez primerjave( za obdobje nazaj, med panogo, med konkurenco).Poznamo naslednje primerjave:

* primerjava med načrtovanim in doseženim
* časovne (periodične) primerjave
* primerjava med podjetji in panogami

2.) Kazalcev ne smemo obravnavati ločeno od drugih kazalcev ( več kazalcev skupaj nam da celotno sliko podjetja). - povezave med posameznimi področji moramo upoštevati.

3.) Rezultati izračunov kazalcev so lahko popačeni.

* kazalci so številčna razmerja- pomembna je natančnost

**8.) Kaj pomeni rentabilnost?**

Rentabilnost ali donosnost je razmerje v odstotkih in sicer med poslovnim uspehom podjetja (dobičkom) in vloženim kapitalom oz. prihodkom

**9.) Vrste rentabilnosti!**

Vrste rentabilnosti so:

1. Rentabilnost kapitala
2. Rentabilnost glede na prodajo

**10.) Kaj pove rentabilnost kapitala?**

Rentabilnost kapitala nam pove, kako dobro je kapital obrestovan – izražena je donosnost podjetja.

**11.) Kaj pove rentabolnost glede na prodajo?**

Pove nam, kolikšen je delež doseženega poslovnega uspeha izražen v realizaciji ( kako je določen podatek varljiv).

**12.) Kako izračunamo rentabilnost lastnega kapitala? Kaj nam pove?**

Rentabilnost lastnega kapitala izračunamo na sledeči način:

RENTABILNOST LASTNEGA = letni presežek X 100­­\_\_\_\_\_\_\_

 KAPITALA povprečna vrednost lastnega kapitala

Pove nam, če je rentabilnost zadovoljiva ali ne, to pa je odvisno od tega, kakšne obresti lahko dosežemo pri naložbi.

**13.) Kako izračunamo rentabilnost celotnega kapitala? Kaj tu upoštevamo?**

RENTABILNOST = (letni presežek + obresti od sposojenega kapitala)x100

CELOTNEGA povprečna vrednost celotnega kapitala

KAPITALA

Tu upoštevamo obresti sposojenega kapitala.

**14.) Opiši učinek finančnega vzvoda!**

Učinek finančnega vzvoda (LEVERAGE EFEKT) nam pove, če najamemo tuji kapital in če je njegov donos **večji** kot znašajo obresti, se poveča rentabilnost lastnega kapitala, nastane t.i. **učinek vzvoda.**

**15.) Kako izračunamo koeficient obračanja kapitala/premoženja?**

Izračunamo ga na sledeči način:

KOEFICIENT OBRAČANJA = vrednost prodaje (brez DDV)\_\_\_

KAPITALA/PRODAJE celotni kapital

- je brez enote

**16.) Kaj je likvidnost?**

Likvidnost je sposobnost plačevanja obveznosti ob njihovi zapadlosti.To je, kadar ima podjetje na voljo več denarnih sredstev, kot znašajo vse obveznosti-pravimo, da je podjetje **likvidno(solventno) ali plačilno sposobno.**

**17.) Kako izračunamo likvidnost?**

LIKVIDNOST = prosta denarna sredstva na dan (v obdobju)

 zapadle obveznosti na dan (v obdobju)

**18.) Kdaj je podjetje likvidno?**

Podjetje je likvidno, kadar je izračunani koeficient 1 in se obe vrednosti popolnoma pokrivata(ima toliko sredstev, koliko mora plačati) in kadar je koeficient večji od 1 (ima več sredstev, kot jih mora plačati).

**19.) Kaj pomeni gospodarnost ali ekonomičnost?**

Gospodarnost ali ekonomičnost pomeni, da primerjamo količino izdelkov z vloženim delom, delovnimi sredstvi in delovnimi predmeti. Podjetje posluje gospodarno, ko ustvari določene rezultate s čim manjšo porabo delovnih predmetov (material, delo, sredstva).

**20.) Kako izračunamo gospodarnost?**

**GOSPODARNOST (G) =**  količina proizvedenih izdelkov\_\_\_

 stroški materiala, dela in sredstev

-rezultat je količinski

GOSPODARNOST (G) = vrednost realizacije (prihodki)

 Stroški materiala, dela in sredstev (odhodki)

- rezultat je vrednostni

**21.) Kaj je proizvodnost?**

Proizvodnost je:

* kazalec učinkovitosti zaposlenih v podjetju
* izraža uspešnost dela proizvodnje
* predstavlja razmerje med proizvedeno količino izdelkov/storitev in zanjo vloženim delom

**22.) Kako izračunamo proizvodnost?**

PROIZVODNOST DELA (D) = \_\_\_količina izdelkov/storitev\_\_\_

(v obdobju) število zaposlenih in vložene ure

**23.) Kakšne vrste poslovnega uspeha podjetja ločimo!**

Ločimo:

1. Rezultat po finančnem knjigovodstvu
2. Rezultat po strokovnem knjigovodstvu

**24.) Vrste rezultatov po finančnem knjigovodstvu!**

1. Rezultat in uspeh obratovanja

-rezultat normalne poslovne dejavnosti

-zajeti so vsi prihodki in odhodki, ki se nanašajo na proizvodnjo in prodajo

1. Finančni rezultat
* zajema različne prihodke in odhodke, ki pomenijo finančno poslovanje
1. Rezultat rednega poslovanja
* sestavljata ga rezultat poslovne dejavnosti in finančni rezultat
1. Bilančni dobiček/izguba

**25.) Kaj so sistemi kazalcev poslovanja?**

Sistemi kazalcev poslovanja so, kadar posamezno izračunavanje kazalcev ima **omejeno izrazno moč** pri vodenju podjetja.

**26.) Kaj pomenijo kazalci kot zgodnji opozorilni sistemi?**

Zgodnji opozorilni sistemi pomenijo, da povežemo tiste kazalce, s katerimi lahko ocenjujemo bodoča dogajanja. Z njihovo pomočjo lahko ugotovimo ali obstaja nevarnost za plačilno sposobnost podjetja ali bo podjetje zašlo v morebitne težave.

**27.) Kaj pomeni Du Pontov sistem kazalcev?**

Pomeni:

Na vračilo naložbe (Return on investment-ROI) vplivata:

1. Rentabilnost glede na prodajo višje prod. cene, kontrola stroškov, vrednostna analiza)
2. Koeficient obračanja premoženja **(**boljša izterjava, zmanjšanje zaloge, leasing namesto nakupa)

**28.) Katere kazalce upoštevamo pri hitrem testu?**

Upoštevamo 4 kazalce:

-delež lastnega kapitala

-čas zadolženosti

-denarni tok v odstotkih vrednosti prodaje

-rentabilnost celotnega kapitala

**29.) Računanje kazalcev poslovanja (primeri na predavanjih)!**